9-11 sentabr kunlari poytaxtda Tashkent Music Fest 2022 musiqa festivali o‘tkaziladi. Shu munosabat bilan 9 sentabr soat 00:00 dan 12 sentabr soat 18:00 gacha bir necha ko‘chalar yopiladi. Ular quyidagilar: Buyuk Turon ko‘chasi Alisher Navoiy shohko‘chasi bilan kesishmasidan Mustaqillik shohko‘chasigacha;   Istiqlol ko‘chasi Buyuk Turon ko‘chasi bilan kesishmasidan Hyatt Regency Tashkent mehmonxonasigacha;   Zarafshon ko‘chasi Alisher Navoiy shohko‘chasi bilan kesishmasidan Mustaqillik shohko‘chasigacha;   Javaharlal Neru ko‘chasi Zarafshon ko‘chasi bilan kesishmasidan Mustaqillik shohko‘chasigacha. Haydovchilardan aylanma yo‘llardan foydalanish so‘ralgan.